Source: http://monitorulneamt.ro/csm-va-fi-carne-de-tun-in-banie/
Timestamp: 2020-05-25 11:41:31+00:00

Document:
CSM, va fi carne de tun în Bănie? » Monitorul de Neamț și Roman
■ gruparea nemţeană, care a pierdut primele două dispute din campionat, va evolua la Craiova
Formaţia de handbal feminin CSM Roman va juca, duminică, 16 septembrie, în deplasare, în cea de-a III-a etapă a Ligii Feminine, în deplasare, la cîştigătoarea Cupei EHF 2018, SCM Craiova. Partida va avea loc, dacă nu vor apărea modificări de ultimă oră, de la 13. 30. De precizat că gruparea de la malul Moldovei va juca fără antrenor principal pe banca tehnică, în condiţiile în care, în următoarele două etape, interimatul va fi asigurat de către profesorul Viorel Lazăr. Acesta are suficientă experienţă pentru a conduce aşa cum se cuvine evoluţia elevelor sale, fapt dovedit în mai multe rînduri. Cornel Bădulescu, cel care a fost antrenor principal al formaţiei din Roman, a plecat de la echipă pe cale amiabilă, pe fondul celor două înfrîngeri din debutul sezonului 2018-2019 al Ligii Feminine. Din cîte se ştie, nu sînt probleme de lot şi, astfel, este clar că romaşcancele îşi vor vinde pielea destul de scump în Bănie. De precizat că, în ciuda performanţelor slabe, care au adus Romanul pe ultimul loc în Liga Naţională, totuşi, lotul este unul valoros, trebuind doar să fie aşezat aşa cum trebuie în teren şi să performeze la reala capacitate. Între timp, la CSM a venit şi o veste bună, Anca Polocoşer fiind solicitată din nou să facă parte din prima reprezentativă feminină a ţării. Echipa naţională a fost convocată pentru un stagiu de pregătire la Bucureşti, în perioada 23-30 septembrie, în vederea întrecerilor de la finele acestui an. În cadrul acestei a treia etape a Ligii Naţionale vor mai avea loc, sîmbătă şi duminică, meciurile: Gloria Buzău – Măgura Cisnădie; CSM Slatina – Corona Braşov; CSM Bucureşti – CSM Galaţi; Gloria 2018 Bistriţa – CSU Cluj; HC Zalău – Dunărea Brăila şi Minaur Baia Mare – CSM Vîlcea.
Cuvinte cheie:BniecarneCSMdefiintunva

References: CSM 
 CSM 
 CSM 
 CSM 
 CSM 
 CSM